蜆子贊  其一
作者：釋心月
朝代：宋

paragraphs: 師荒村古廟兮，人紺宇蓮宮。
師紙錢堆裏兮，人瓔珞聚中。
師撈{丷/八}摝蜆兮，人打鳳羅龍。
師鱣鮮枯槁兮，人玉食雍容。
師與人隠顯各異兮，卷舒一同。
爲華嚴之弟兮，不入華嚴保社。
爲洞山之子兮，不紹洞山門風。
欲遯其迹迹愈著，欲晦其名名愈崇。
夫能謹初護末，不沿他酒臺盤兮，人莫知師之所知。
師獨樂其樂，樂亦無窮。
果如是兮，安有今日。
持短尺以量虛空，磨淡墨以邈虛空者哉。